निल आर्मस्ट्रङ (Neil Alden Armstrong) (अगस्त ५, १९३० - अगस्त २५, २०१२) एक अमेरिकी अन्तरिक्ष यात्री आ चन्द्रमामे कदम राखनिहार पहिल व्यक्ति छल । एकर वाहेक ओ एक एयरोस्पेस इञ्जीनियर, नौसेना अधिकारी, परीक्षण पायलट, आ प्रोफेसर सेहो छल । अन्तरिक्ष यात्री बनैसँ पूर्व ओ नौसेनामे छल । नौसेनामे रहैत ओ कोरिया युद्धमे सेहो हिस्सा लेनए छल । नौसेनाक बाद ओ पुरुडु विश्वविद्यालयसँ स्नातक उपाधि लेलक आ तत्पश्चात् एक ड्राइडेन फ्लाइट रिसर्च सेन्टरसँ जुड़ल आ एक परीक्षण पायलटक रूपमे ९०० सँ अधिक उड़ान भरलक । एतय सेवा देलाक बाद ओ दक्षिण क्यालिफोर्निया विश्वविद्यालयसँ विद्यावारिधिक उपाधि हासिल केनए छल ।
 आर्मस्ट्रङक मुख्यतः अपोलो अभियानक अन्तरिक्ष यात्रीक रूपमे चन्द्रमा पर कदम राखनिहार पहिल व्यक्तिक रूपमे जानल जाइत अछि । एहिसँ पहिने ओ जेमिनी अभियानक दौरान सेहो अन्तरिक्ष यात्रा करि चुकल छल । [१] अपोलो ११, ओ अभियान छल जहिमे जुलाई १९६९ मे पहिल बेर चन्द्रमा पर मानव सहित कोनो यान अवतरण कएलक आ आर्मस्ट्रङ एकर कमान्डर छल । एकर वाहेक ओ यानमे बज एल्ड्रिन, जे चन्द्रमा पर कदम राखनिहार दोसर व्यक्ति बनल, आ माइकल कलिन्स जे चन्द्रमाक कक्षामे चक्कर लगावैत मुख्य यानमे बैठल रहल, शामिल छल ।
 अपन साथिसभक संग, ई उपलब्धिक लेल आर्मस्ट्रङके राष्ट्रपति निक्सनक हाथसँ प्रेसिडेन्सियल मेडल फ फ्रीडम सँ सम्मानित कएल गेल । राष्ट्रपति जिमी कार्टरद्वारा हुनका सन् १९७८ मे कङ्ग्रेसनल स्पेस मेडल अफ अनर प्रदान केनए छल आ आर्मस्ट्रङ आ हुनकर सङ्गीक वर्ष २००९मे कङ्ग्रेसनल गोल्ड मेडल देल गेल ।
 आर्मस्ट्रङक सम्बन्धमे विकिपिडियाक भातृ योजनासभमे ताकीः